
 Министерство на здравеопазването
 Министър на здравеопазването
               


ЗАПОВЕД

№ РД-15-1060/26.08.2026 г.


На основание чл. 81а, ал. 2 от Закона за държавния служител, чл. 66, ал. 1                                                     и ал. 2 от Наредбата за провеждане на конкурсите и подбора при мобилност на държавни служители и одобрена от министъра на здравеопазването докладна записка с                                                  изх. 75-00-118 от 19.08.2026 г. на главен секретар на Министерството на здравеопазването

Н А Р Е Ж Д А М:

І. Обявявам длъжността „Ръководител на инспекторат по чл. 46 от Закона за администрацията“ в Инспекторат на Министерството на здравеопазването – 1 щатна бройка, длъжностно ниво – 3, наименование на длъжностното ниво – Ръководно ниво 3Б, код на длъжността 121370360016 по Класификатора на длъжностите в администрацията за заемане по реда на чл. 81а от Закона за държавния служител (ЗДСл), при следните условия:
	1. Минимални изисквания, предвидени в нормативен акт за заемане на длъжността:
- образователно-квалификационна степен – „магистър“;
            - професионална област – Социални стопански и правни науки; 
            - професионално направление – Право; Икономика; 
- минимален ранг за заемане на длъжността – V старши;
- минимален професионален опит – 6 години в държавната администрация, от които не по-малко от пет години професионален опит в областта на контрола в държавната администрация.
	2. Допълнителни изисквания, посочени в длъжностната характеристика: 
- познаване на основните нормативни актове, свързани с изпълнението на длъжността;
- компютърна грамотност – Word, Excel, Internet.
3. Описание на длъжността по длъжностна характеристика. 
Осигуряване изпълнението на контролните функции на министъра и осъществяване на контрол върху дейността на министерството и на второстепенните разпоредители с бюджет по бюджета на министерството. Предотвратяване и отстраняване на нарушенията при функционирането на администрацията. Независима и обективна оценка на дейността и подобряване работата на администрацията на министерството и на второстепенните разпоредители с бюджет по бюджета на министерството.
4. Минимален размер на основната заплата: 620,20 евро. (за първа степен).
Основната месечна заплата се определя по нива и степени съгласно нормативните актове, определящи формирането на възнагражденията, като се отчита нивото на заеманата длъжност, квалификация и професионален опит.
ІІ. Подборът да се проведе на два етапа:
· преглед на подадените документи за изпълнение на минималните и допълнителни изисквания за длъжността;
· събеседване с допуснатите кандидати за преценка на професионалните и деловите качества за изпълнение на обявената длъжност.
ІІI. Необходими документи:
- писмено заявление за участие в подбора по образец;
- автобиография;
- копие от диплома за завършено висше образование с образователно-квалификационна степен „магистър“ от професионална област – Социални стопански и правни науки, професионално направление – Право; Икономика; 
- копие от документи, удостоверяващи продължителността на професионалния опит: служебна книжка; трудова книжка; осигурителна книжка; удостоверение за осигурителен (трудов) стаж (образец УП – 3) и/или справка от Национална агенция за приходите за данните, вписани в единния електронен трудов запис на кандидата след 01.06.2025 г;
- копие от документи, удостоверяващи налично служебно правоотношение, придобит ранг на държавен служител и професионален опит, изтекъл едногодишен срок на изпитване, заемане на длъжност при пълно работно време.
- копие от формуляр за годишна оценка на изпълнението на длъжността в администрацията, в която работи кандидатът, в случай че е назначен по заместване на основание чл. 15 от ЗДСл.
- копие от други документи по преценка на кандидата.
ІV. Място и електронна поща за подаване на документите.
Документите за обявената длъжност се подават лично или чрез пълномощник в сградата на Министерството на здравеопазването, гр. София, пл. „Света Неделя“ № 5, в Центъра за административно обслужване всеки работен ден от 9.00 до 17.30 часа или на електронна поща hr@mh.government.bg от 9.00 до 17.30 часа.
V. Срок за подаване на документите. 
Срокът за подаване на документите за участие в подбора при мобилност по чл. 81а от ЗДСл не може да бъде по-кратък от 10 дни и започва да тече на следващия ден от публикуването на обявата в Портала за работа в държавната администрация и на интернет страницата на Министерството на здравеопазването. Когато последният ден от срока е неприсъствен, срокът изтича в първия следващ присъствен ден. Документите на кандидатите за участие в подбора се подават всеки работен ден от 09.00 до 17.30 часа. 
VI. Оповестяване.
 	Обявлението да се публикува в Портала за работа в държавната администрация (https://jobs.government.bg), интернет страницата на Министерството на здравеопазването и информационното табло в сградата на Министерството на здравеопазването, гр. София,                          пл. Света Неделя № 5.
VII. За заемането на обявената длъжност да се извърши подбор, съгласно критериите, които са определени във Вътрешните правила за управление и развитие на човешките ресурси в Министерството на здравеопазването.
Контрола по изпълнение на заповедта възлагам на главния секретар на Министерството на здравеопазването.


КАТЯ ИВКОВА	(П)	
Министър на здравеопазването

